Vážená akademická obec, vážení zamestnanci UNIZA,

 v prílohe si Vám dovoľujeme zaslať plagát, organizačno-technické pokyny a časový rozpis jednotlivých športových súťaží v rámci „Športového dňa rektora UNIZA 2025“, ktorý sa uskutoční **vo štvrtok 11.9.2025.**

 Na základe informácií, ktoré nájdete v organizačno-technických pokynoch, si môžete vybrať účasť v individuálnom športe, alebo môžete reprezentovať Vašu fakultu (útvar) v súťažiach kolektívnych športov. Doporučujeme Vám vybrať si súťaže tak, aby nedochádzalo k časovej kolízii. **Na jednotlivé súťaže sa prihlasujete u garantov športov, ktorí sú uvedení v organizačných pokynoch!**

 Dovoľujeme si Vás požiadať aj o vyplnenie „návratky“ a jej zaslanie e-mailom na adresu: ihnatisinova@uniza.sk najneskôr **do 8.9.2025** **do 12,00 hod., pretože** **len na základe vyplnenej návratky budete mať nárok na stravu a občerstvenie!**

 Veríme, že aj Vašou účasťou na športovom dni dôjde nielen k zaujímavým športovým zápoleniam, ale aj k nadviazaniu neformálnych kontaktov medzi jednotlivými pracovníkmi UNIZA. Aj týmto podujatím chceme podporiť spoločnú komunitu pracovníkov našej univerzity.

Zamestnávateľ podľa § 141 ods. 3 písm. b) Zákonníka práce poskytne zamestnancovi, ktorý sa zúčastní ako súťažiaci na Športovom dni rektora UNIZA a na zimnom športovom dni UNIZA pracovné voľno s náhradou mzdy, s výnimkou zamestnancov, ktorí pracujú na projektoch a ich funkčný plat je hradený z prostriedkov projektu.

 Mgr. Elena Kozáčiková

 poverená riaditeľka ÚTV UNIZA

**NÁVRATKA**

Meno a priezvisko: ..............................................................., fakulta (útvar): .............................

prihlasujem sa na občerstvenie v rámci „Športového dňa rektora UNIZA 2025“.

**Vyplnenú návratku zašlite e-mailom na adresu:** **ihnatisinova@uniza.sk** **najneskôr do 8.9.2025 do 12,00 hod.!**